Πρόταση κανονισμού (ΕΚ) του Συμβουλίου για την τροποποίηση των κανονισμών (ΕΟΚ) αριθ. 1600/92 και (ΕΟΚ) αριθ. 1601/92 σχετικά με τα ειδικά μέτρα που αφορούν ορισμένα γεωργικά προϊόντα υπέρ αντίστοιχα των Αζορών και της Μαδέρας και των Καναρίων Νήσων (96/C 290/11) COM(96) 408 τελικό - 96/0206(CNS)

(Υποβλήθηκε από την Επιτροπή στις 26 Ιουλίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι οι κανονισμοί (ΕΟΚ) αριθ. 1600/92 (1) και (ΕΟΚ) αριθ. 1601/92 (2) του Συμβουλίου, όπως τροποποιήθηκαν από τον κανονισμό (ΕΚ) αριθ. 3290/94 (3), προβλέπουν την εφαρμογή του ειδικού καθεστώτος εφοδιασμού για τα αρχιπελάγη της Μαδέρας και των Καναρίων Νήσων, όσον αφορά τα βοοειδή που προορίζονται για πάχυνση και για κατανάλωση επιτόπου καθώς και για ορισμένα νωπά ή κατεψυγμένα κρέατα χοιροειδών και ορισμένα μεταποιημένα προϊόντα με βάση τα κρέατα, έως το τέλος της περιόδου εμπορίας του βοείου κρέατος 1995/96 7 ότι η εισαγωγή αυτού του καθεστώτος συνάντησε ορισμένες διοικητικές δυσκολίες που καθυστέρησαν την εφαρμογή του 7 ότι εξάλλου, οι προαναφερόμενοι κανονισμοί προβλέπουν την εκπόνηση μιας έκθεσης αξιολόγησης που συνοδεύεται ενδεχομένως από τις ανάλογες προτάσεις, για τα τέσσερα πρώτα έτη εφαρμογής 7 ότι, εν αναμονή των συμπερασμάτων που θα προκύψουν από την αξιολόγηση αυτή, και για να αποφευχθεί η ξαφνική διακοπή της εφαρμογής αυτών των επιζήμιων μέτρων στις εμπορικές συναλλαγές μεταξύ των άκρως απομακρυσμένων περιοχών και της υπόλοιπης Κοινότητας, πρέπει να παραταθεί προσωρινά η εφαρμογή έως τις 30 Ιουνίου 1997 7 ότι δικαιολογείται για τους ίδιους λόγους να παραταθεί επίσης, όσον αφορά τη Μαδέρα, η εφαρμογή του ειδικού καθεστώτος εφοδιασμού για τους σπόρους γεωμήλων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1600/92 τροποποιείται ως εξής:

1. Στο άρθρο 5 παράγραφος 1 οι όροι «Κατά τις περιόδους εμπορίας του βοείου κρέατος 1992/93 έως 1995/96» αντικαθίστανται από τους όρους «Κατά τη διάρκεια των περιόδων εμπορίας βοείου κρέατος 1992/93 έως 1996/97».

2. Στο παράρτημα ΙΙ, στη στήλη «Περιγραφή των εμπορευμάτων» όσον αφορά τους σπόρους γεωμήλων, οι όροι «Για τις περιόδους εμπορίας 1992/93 έως 1995/96» αντικαθίστανται από τους όρους «Για τις περίοδους εμπορίας 1992/93 έως 1996/97».

Άρθρο 2

Ο κανονισμός (ΕΟΚ) αριθ. 1601/92 τροποποιείται ως εξής:

1. Στο άρθρο 5α παράγραφος 1 οι όροι «Κατά τη διάρκεια των περιόδων εμπορίας του βοείου κρέατος 1992/93 έως 1995/96» αντικαθίστανται από τους όρους «Κατά τη διάρκεια των περιόδων εμπορίας βοείου κρέατος 1992/93 έως 1996/97».

2. Στο παράρτημα ΙΙ, στη στήλη «Περιγραφή των εμπορευμάτων» όσον αφορά τα χοιροειδή κρέατα και τα μεταποιημένα προϊόντα με βάση τα κρέατα, οι όροι «Για τις περιόδους εμπορίας 1992/93 έως 1995/96» αντικαθίστανται από τους όρους «Για τις περιόδους εμπορίας 1992/93 έως 1996/97».

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 173 της 27. 6. 1992, σ. 1.

(2) ΕΕ αριθ. L 173 της 27. 6. 1992, σ. 13.

(3) ΕΕ αριθ. L 349 της 31. 12. 1994, σ. 105.